VIDEO Kylian Mbappe nu s-a abținut când a fost întrebat cu cine o să țină dintre Real Madrid și Bayern Munchen
PSG a ratat calificarea în finala Champions League, după ce a fost eliminată de Borussia Dortmund, în faza semifinalelor.
Borussia Dortmund, învingătoare şi în tur cu 1-0, a câştigat în Hexagon prin golul fundaşului Mats Hummels (50), dar parizienii pot da vina pe ghinion, întrucât au avut nu mai puţin de patru bare.
În finala programată pe 1 iunie, la Londra, pe Wembley, Borussia Dortmund o va înfrunta pe Real Madrid sau pe Bayern Munchen (2-2 în prima manşă, de la Munchen).
Întrebarea care l-a enervat pe Kylian Mbappe
La finalul partidei de pe Parc des Princes, atacantul francez a oferit un interviu în zona mixtă, interviu care nu a fost lipsit de un moment neplăcut pentru fotbalist.
"Suntem dezamăgiți, voiam să ne calificăm în finală. În Champions League trebuie să fi eficient în ambele partide, din acest punct de vedere au fost mai buni.
I-am dezamăgit pe fani. Este un proces de durată, dar în acest sezon am arătat că suntem capabili să ajungem departe. Nu este totul pierdut, mai avem finala Cupei Franței. Vom continua să muncim și să câștigăm acest trofeu", a declarat Kylian Mbappe, care a avut o reacție aparte când a fost întrebat pe cine va susține dintre Real Madrid și Bayern Munchen, în cea de-a doua semifinală din Champions League.
¿Apoyará Mbappé mañana al @realmadrid?
May 7, 2024
Kylian Mbappe, criticat în presa din Franța
Aflat în ultimele luni de contract cu PSG, atacantul francez a avut o evoluție modestă în ambele manșe din semifinala Champions League, iar jurnaliștii nu l-au menajat.
"Pentru ultimul meci european la Paris, viitorul jucător al lui Real Madrid și-a dorit să strălucească. Foarte hotărât pe faza ofensivă, dar și în apărare, a avut dificultăți să intre în meci.
Multe faze fără sens, a avut dificultăți să facă diferența. O tendință pe care a confirmat-o pe întreaga durată a meciului, unde nu a reușit aproape nimic. Puțin ghinion la bara din minutul 86. Mare dezamăgire, în general", a fost descrierea lui Kylian Mbappe, care a primit nota 2, de la jurnaliștii de la Footmercato.
Urmăriți SPORT.RO și pe Google News